อยู่ดีๆมาตกขาวปนเลือด ตอนแรกมีประจำเดือนวันที่27 พ.ย. หมด 2 ธ.ค. และได้มีเพศสัมพันธ์วันที่18 ธ.ค. โดยใส่ถุงยางอนามัยแต่อยู่ดีๆวันที่ 16 ธ.ค.มีตกขาวปนเลือดเป็นสีแดงสดคล้ายๆกับจะเริ่มมีประจำเดือน มีมาไม่เยอะเท่าไหร่ แล้วก็หายไปเพราะได้ใส่ผ้าอนามัยกันไวคิดว่าจะเป็นปจด.อีกแต่ไม่มี แล้ววันที่17 ก็เป็นแบบเดิมอีกตกขาวเป็นมูกใส่ๆปนเลือดมามีมานิดนึงแล้วก็ไม่มี แล้ววันนี้ก็เป็นเลือดสีน้ำตาลคล้ายๆใกล้กับเหมือนเราจะหมดปจด.มีมาพอสมควร อยากทราบว่าเกิดได้จากสาเหตุใดได้บ้าง มีโอกาสท้องไหม
สวัสดีค่ะ การที่มีตกขาวปนเลือดถือว่า เป็นอาการตกขาวที่ผิดปกตินะคะแต่หากเป็นเลือดจากประจำเดือนปะปนกับตกขาวปกติ ถือว่า เป็นประจำเดือนที่มากระปริดกระปรอยค่ะการมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นแนะนำ ให้รอดูอาการนะคะ หากขาดประจำเดือนในรอบเดือนถัดไป แนะนำให้ทดสอบการตั้งครรภ์ดูนะคะ หรือหากมีอาการปวดท้องผิดปกติ, มีไข้, ลักษณะตกขาวผิดปกติมากขึ้น แนะนำไปพบแพทย์เพื่อตรวจดูอาการอีกทีค่ะ